תחנת החלל אורורה היא תחנת חלל שמיועדת לתיירות בחלל ואמורה להיות מבוצעת בשנת 2021. תחנת החלל נעה בחלל ואמורה להקיף את כדור הארץ בגובה 320 קילומטר.
"אוריון ספאן" - Orion Span – היא החברה המסחרית שיוזמת את בניית המלון אורורה.
תחנת החלל אורורה תשמש כמלון יוקרתי ומבקרים בו יחושו בתחושת ריחוף מתמדת. אוריון הודיעה כי בכוונתה להשלים בשנת 2021 את בניית מלון החלל הראשון ולהתחיל לאכלסו בתיירים כשנה לאחר מכן.
תחנת החלל אורורה תורכב מיחידת ליבה - גליל באורך של 13 מטרים ובקוטר ארבעה מטרים (לשם השוואה, תחנת החלל הבינלאומית היא באורך 109 מטרים), ובה יהיה מקום לשישה אנשים, מתוכם שני אנשי צוות וארבעה תיירים. נפח התא המתוכנן הוא כ 160 מ"מ כגודל תא נוסעים של מטוס פרטי. מלון החלל יהיה ברוחב של ארבעה מ' ובאורך של 11 מ', ויכיל סוויטות עם מיטות, שירות אינטרנט מהיר ומטבח איכותי.
החברה מציעה שירותי ניסוי ומחקר בחלל לכל המעוניין, ייצור בתנאי מיקרו-כבידה ובחינה של ציוד ומכשירים המיועדים לשימוש בחלל.
תחנת החלל אמורה להיות מוצבת במסלול נמוך סביב כדור הארץ, ובשלב זה לא צוינו החלליות שיאפשרו תעבורת אנשים אל התחנה וממנה. אם כי בהדמיה שפורסמה נראית החללית "סטאר ליינר" של בואינג כשהיא מחוברת אל התחנה. אזור מסוים בתחנה מוקדש למחקר.
Terremoto
Terremoto (באנגלית: Earthquake, ובעברית: רעידת אדמה) הוא סינגל שהוקלט על ידי הזמרת הברזילאית אניטה, בשיתוף עם הזמר קביניו. השיר יצא לאור ב-1 בפברואר 2019, על ידי חברת התקליטים האחים וורנר, כסינגל שלא מתוך אלבום.
השיר הגיע למקום הראשון במצעד השירים הדיגיטליים של פורטוגל.
רקע וכתיבה.
השיר נכתב על ידי אניטה, ג'פרסון ג'וניור ואומברטו טאוורס והמפיק שלו טרם נודע. השיר הוא שיר בסגנון הדאנסהול. בסמוך לצאתו, יצא הסינגל בפורמט של הורדה דיגיטלית. שיר זה הוא הסינגל הראשון של אניטה שיצא בשנת 2019.
בנוסף לכך, הועלה השיר לרשת הזרמת המדיה ספוטיפיי.
וידאו קליפ.
הווידאו קליפ הנלווה שצולם לשיר הועלה לערוץ היוטיוב של אניטה ב-1 בפברואר 2019. הקליפ בוים על ידי קונדזילה. בתחילת הקליפ ניתן לראות את קביניו לובש מטפחת ראש צהובה, ולאחר מכן את אניטה.
נכון לדצמבר 2021, מונה הצפיות של הקליפ עומד על כ-316 מיליון צפיות.
מארס 2020
מארס 2020 (באנגלית: Mars 2020 – "מאדים 2020") היא משימה לחקר מאדים של נאס"א שנועדה לחקור את מאדים באמצעות הרובר התמדה (Perseverance). מטרותיו העיקרית הן לחפש סימני חיים על מאדים ולהכין דגימות שניתן יהיה לשלוח לכדור הארץ בעתיד. באותה משימה ישוגר מסוק מאדים (מסוק שמותאם לטיסה במאדים) עד הטסתו יהיה מחובר לאגן הגחון של הרובר.
ב־30 ביולי 2020 שוגרה בהצלחה החללית הנושאת את הרובר לעבר למאדים. ב־18 בפברואר 2021 נחתה החללית בהצלחה.
שם הרובר.
ביוני 2019 הוכרז על תחרות מתן שם לרובר, השמות הוצעו על ידי תלמידים ברחבי ארצות הברית. תשעת השמות שעלו לגמר הוכרזו בינואר 2020, והקהל הרחב הוזמן להצביע עליהם.
השם הנבחר, התמדה (Perseverance), הוכרז ב־5 במרץ 2020.
מצב המשימה.
ב־30 יולי 2020, 11:50 UTC שוגר הרובר ומסוק מאדים הנלווה עליו על גבי משגר אטלס 5 בהצלחה.
ב־18 בפברואר 2021 נחת בהצלחה הרובר במאדים במכתש ג'זרו.
ב־5 במרץ 2021 נסע הרובר לראשונה במאדים הנסיעה ארכה 33 דקות למרחק של 6 וחצי מטר. הייתה זה נסיעת הבכורה במהלכה נבדקו כל המערכות ברובר והכל עבד בהצלחה בהמשך צריך הרובר לנסוע למרחק של 200 מטר בכל נסיעה ואף יותר.
עלות המשימה.
נאס"א מתכננת להשקיע סה"כ כ־2.75 מיליארד דולר בפרויקט לאורך 11 שנים, הכולל 2.2 מיליארד דולר לפיתוח ובניית החומרה, 243 מיליון דולר לשירותי שיגור, ו־290 מיליון דולר ל־2.5 שנות פעילות המשימה.
בהתאמה לאינפלציה, הרובר פרסווירנס היא המשימה הרובוטית השישית היקרה ביותר של נאס"א, אם כי היא זולה יותר מקודמתה, רובר קיוריוסיטי.
הרובר פרסווירנס נהנה מאותה פלטפורמת חומרה ועיצוב ממשימת קיוריוסיטי, שסייעו בהפחתת עלויות הפיתוח וחסכו , לדברי סגן המהנדס הראשי של משימת מארס 2020, קית' קומאו.
ביקז'רץ
ביקז'רץ (בהונגרית: Bükkzsérc) הוא כפר במחוז בורשוד-אבאוי-זמפלן שבצפון מזרח הונגריה.
בביקז'רץ התגוררו יהודים בודדים.
ברברה פירס בוש
ברברה פירס בוש (באנגלית: Barbara Pierce Bush; נולדה ב-25 בנובמבר 1981) היא פעילה חברתית, בתו של נשיא ארצות הברית ה-43 ג'ורג' ווקר בוש ונכדתו של נשיא ארצות הברית ה-41, ג'ורג' הרברט ווקר בוש.
ביוגרפיה.
בוש נולדה ב-25 בנובמבר 1981 בדאלאס, כאחת מזוג בנותיהם התאומות של ג'ורג' ווקר בוש ולורה בוש, לאחר היוולדתה עברה משפחתה לאזור אחר של העיר דאלאס, שם אמה לורה הייתה פעילה באגודת ההורים-מורים (Parent-Teacher Association) של בית ספרה.
לאחר סיום התיכון החלה ללמוד באוניברסיטת ייל ובתקופת לימודיה התגוררה בגריניץ' וילג'.
היא לקחה חלק בפרויקט העוסק בעזרה למדינות העולם השלישי, ועבדה לאחר מכן במוזיאון קופר יואיט לעיצוב.
ב-2004 כשהתמודד אביה לכהונה שנייה לנשיאות ארצות הברית לקחה חלק פעיל בקמפיין הבחירות לנשיאות שלו, ואף דיברה בוועידה השנתית של המפלגה הרפובליקנית.
ב-2006 הצטרפה לאמה בביקור האפיפיור בנדיקטוס השישה עשר בוותיקן.
ב-2008 ייסדה את הארגון "Global Health Corps", ארגון ללא מטרת רווח הפועל למען שוויון הזדמנויות בתחום הבריאות.
ב-2010 נבחרה לדבר אודות ארגונה בועידת TED.
בשנת 2018 נישאה בוש לתסריטאי קרייג קווין (Craig Coyne).
יהודה בנו של רבי חייא
ג'ו לו טרוליו
ג'וזף וינסנט לו טרוליו (באנגלית: Joe Vincent Lo Truglio; נולד ב-2 בדצמבר 1970) הוא שחקן אמריקאי, קומיקאי, תסריטאי ומפיק. הוא מוכר בעיקר בזכות תפקידו כבלש צ'ארלס בויל בסדרה הקומית ברוקלין תשע תשע. בנוסף, השתתף בסדרה רינו 911! ובסרטי קולנוע.
ביוגרפיה.
לו טרוליו נולד בקווינס, ניו יורק ב-2 בדצמבר 1970 הוא גדל בפלורידה, ולמד באוניברסיטת ניו יורק.
חיים אישיים.
לו טרוליו נשוי לשחקנית בת' דובר ויש להם בן.
קריירה.
לו טרוליו כתב והשתתף בתוכנית המערכונים The State, ובהמשך כשחקן אורח בתוכניות טלוויזיה שונות במהלך שנות ה-90.
בשנת 2001 שיחק בסרט הקולנוע Wet Hot American Summer, ובשנת 2015 בסדרת הטלוויזיה של נטפליקס, המבוססת על הסרט.
בהמשך, השתתף בסדרת הטלוויזיה רינו 911!, כמו גם בסרט הקולנוע של סדרה זו - רינו 911!: מיאמי, דיבב במשחקי וידאו (כגון ב- ובפרסומות טלוויזיה. הוא השתתף גם בסרטים נוספים (כולל בסרטו של ג'אד אפטאו, סופרבאד).
משנת 2013 משתתף לו טרוליו בסדרה הקומית ברוקלין תשע תשע, לצדם של אנדי סמברג ואנדרה בראואר.
בשנת 2014 השתתף בסרט "בנוגע לאתמול בלילה, לצד קווין הארט. בשנת 2015 שיחק בסרטו של טרנס מאליק "אביר הגביעים", דרמה בכיכובם של כריסטיאן בייל ונטלי פורטמן.
בשנת 2020 גילם את התובע הכללי של ארצות הברית ג'ף סשנס במיני-סדרת הטלוויזיה "חוק קומי" של רשת שואוטיים, שמבוססת על הספר של ג'יימס קומי מ-2018.
Bola Rebola
Bola Rebola (באנגלית: Ball Rebound, ובעברית: כדור ריבאונד) הוא סינגל שהוקלט על ידי המוזיקאי טרופיקלז, ביחד עם הזמר הקולומביאני ג'יי באלווין, הזמרת הברזילאית אניטה ואם סי זאק. השיר יצא לאור ב-22 בפברואר 2019, כסינגל שלא מתוך אלבום.
השיר הגיע למקום השלישי במצעד השירים הדיגיטליים של פורטוגל.
רקע וכתיבה.
השיר נכתב על ידי אניטה, ג'יי באלווין ואם סי זאק והופק על ידי טרופיקלז. השיר הוא שיר לטיני, המכיל בתוכו את סגנון הפאנק ואת סגנון הפופ הלטיני. בשנת 2017, הוציאה אניטה את השיר "Vai Malandra" בו התארחו אם סי זאק וטרופיקלז גם כן.
בנוסף לכך, הועלה השיר לרשת הזרמת המדיה ספוטיפיי.
וידאו קליפ.
הווידאו קליפ הנלווה שצולם לשיר הועלה לערוץ היוטיוב של טרופיקלז ב-22 בפברואר 2019, בסמוך לצאתו כסינגל. הקליפ בוים על ידי לולה קרבאליו. בקליפ ניתן לראות את אניטה בלבוש מינימלי, וכך גם את שאר משתתפי הקליפ.
נכון לספטמבר 2019, מונה הצפיות של הקליפ עומד על כ-135 מיליון צפיות.
הירי במסגד בכרייסטצ'רץ'
הטבח בכרייסטצ'רץ' היה פיגוע ירי כפול שבוצע במסגד אל-נור ובמרכז האסלאמי לינווד בכרייסטצ'רץ' שבניו זילנד, ב-15 במרץ 2019 בצהריים. הירי החל ב-13:40, וכתוצאה ממנו נרצחו 51 בני אדם ונפצעו לפחות 47. כחשוד בטבח נעצר ברנטון טרנט (Brenton Tarrant), בן 28 מאוסטרליה, ששידר את הטבח בשידור חי בפייסבוק. קודם לטבח פרסם טרנט מנשר בן 73 עמודים נגד הגירה ונגד מוסלמים שמתייחסים בין היתר להחלפה הגדולה ולאקופשיזם.
בין הנרצחים היו גם שישה פלסטינים שהיגרו לניו זילנד.
מתקפת הירי הייתה הירי ההמוני הראשון בניו זילנד מאז הטבח בראורימו בשנת 1997, בו נרצחו 6 אנשים.
ההתקפה.
ברנטון טרנט (Brenton Tarrant) החל לירות במתפללים במסגד אל-נור בשדרת הדיקנים, ריקרטון, בסביבות השעה 15:40. בין 300 ל-500 איש היו בתוך המסגד שהשתתף בג'ומעה בעת הירי. תושב המתגורר סמוך למסגד אמר לכתבים כי הוא ראה את החמוש נמלט ומשליך מה שנראה כנשק חם בשביל הגישה. העד אמר כי החמוש נראה לובש בגדים בסגנון צבאי.
טרנט נלכד. הוא הועמד לדין והורשע ב-51 מעשי רצח, 40 ניסיונות לרצח ובביצוע מעשה טרור. ב-27 באוגוסט 2020 הוא נדון ל-51 מאסרי עולם ללא אפשרות חנינה.
ממוכן
מְמוּכָן הוא דמות מקראית, אחד משרי פרס ומדי של המלך אחשוורוש המוזכר במגילת אסתר המוזכר כמציע להוציא את ושתי המלכה מבית המלוכה. בחז"ל יש המזהים את ממוכן כהמן ויש המזהים אותו כדניאל.
בסיפור המגילה.